Opinjoni tal-Kummissjoni skont l-Artikolu 251(2), it-tielet sub-paragrafu, punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill fir-rigward tal-proposta għal direttiva tal-Parlament Ewropew u tal-Kunsill li temenda d-Direttiva 2003/88/KE, li tikkonċerna ċerti aspetti tal-organizzazzjoni tal-ħin tax-xogħol jemenda l-proposta tal-kummissjoni b’mod konformi ma’ l-Artikolu 250(2) tat-Trattat KE /* KUMM/2009/0057 finali - COD 2004/0209 */





[pic] | KUMMISSJONI TAL-KOMUNITAJIET EWROPEJ | Brussel 4.2.2009 KUMM(2009) 57 finali 2004/0209 (COD) OPINJONI TAL-KUMMISSJONI skont l-Artikolu 251(2), it-tielet sub-paragrafu, punt (c) tat-Trattat tal-KE dwar l-emendi tal-Parlament Ewropew għall-pożizzjoni komuni tal-Kunsill fir-rigward tal-proposta għal Direttiva tal-Parlament Ewropew u tal-Kunsill li temenda d-Direttiva 2003/88/KE, li tikkonċerna ċerti aspetti tal-organizzazzjoni tal-ħin tax-xogħol JEMENDA L-PROPOSTA TAL-KUMMISSJONI b’mod konformi ma’ l-Artikolu 250(2) tat-Trattat KE 2004/0209 (COD) OPINJONI TAL-KUMMISSJONIskont l-Artikolu 251(2), it-tielet sub-paragrafu, punt (c) tat-Trattat tal-KEdwar l-emendi tal-Parlament Ewropew għall-pożizzjoni komuni tal-Kunsill fir-rigward tal-proposta għal Direttiva tal-Parlament Ewropew u tal-Kunsill li temenda d-Direttiva 2003/88/KE, li tikkonċerna ċerti aspetti tal-organizzazzjoni tal-ħin tax-xogħol 1. SFOND Id-data ta’ meta ntbagħtet il-proposta lill-Parlament u lill-Kunsill (dokument COM (2004) 607 finali: 2004/0209 COD | 22 ta’ Settembru 2004 | Id-data tal-opinjoni tal-Kumitat tar-Reġjuni | 14 ta’ April 2005 | Id-data tal-opinjoni tal-Parlament mal-ewwel qari | 11 ta’ Mejju 2005 | Id-data tal-opinjoni tal-Kumitat Ekonomiku u Soċjali Ewropew | 11 ta’ Mejju 2005 | Id-data ta’ meta ntbagħtet il-proposta emendata lill-Parlament u lill-Kunsill: ( COM (2005) 246 finali) | 31 ta’ Mejju 2005 | Id-data tal-qbil politiku tal-Kunsill dwar il-pożizzjoni komuni (maġġoranza kkwalifikata) | 10 ta’ Ġunju 2008 | Id-data tal-adozzjoni formali mill-Kunsill tal-pożizzjoni komuni | 15 ta’ Settembru 2008 | Id-data tal-opinjoni tal-Parlament mat-tieni qari (P6_TA (2008) 0615) | 17 ta’ Diċembru 2008 | Id-data tat-trasmissjoni tal-opinjoni tal-Parlament mat-tieni qari | 14 ta’ Jannar 2009 | 2. L-GĦAN TAL-PROPOSTA TAL-KUMMISSJONI Il-proposta tal-Kummissjoni tfittex li temenda d-Direttiva dwar il-Ħin tax-Xogħol[1] billi tasal għal pakkett ibbilanċjat ta' bidliet li jissodisfa erba' kriterji prinċipali: - li jipprovdi soluzzjoni leġiżlattiva għall-problemi li ħarġu fil-wiċċ mill-konsultazzjonijiet pubbliċi tal-Kummissjoni fl-2004 dwar kif għandu jkun ittrattat il-ħin on call (disponibbiltà għal xi xogħol li jista’ jinqala’) u l-ħin ta’ mistrieħ mogħti b’kumpens; - li jtejjeb il-ħarsien tas-saħħa u s-sigurtà tal-ħaddiema, speċjalment fir-rigward tar-riskji assoċjati ma’ ħinijiet twal wisq ta’ xogħol; - li jippermetti iżjed flessibbiltà fir-rigward tal-perjodu ta’ referenza għall-ħinijiet tax-xogħol fil-ġimgħa, ukoll b’reazzjoni għall-konsultazzjonijiet pubbliċi tal-2004; u - li jipprovdi aktar appoġġ għall-bilanċ bejn ix-xogħol u l-ħajja tal-familja. It-bidliet prinċipali stipulati fil-proposta emendata tal-Kummissjoni huma li ġejjin: Ħin on call ) Li jsiru provvedimenti għad-definizzjonijiet leġiżlattivi dwar il-ħin on call, u li jkun hemm distinzjoni bejn tipi differenti ta’ ħin on call b’korrispondenza mad-deċiżjonijiet riċenti tal-Qorti tal-Ġustizja ( SIMAP [2], Jaeger [3]) li kellhom effett kbir fuq l-organizzazzjoni tal-ħinijiet tax-xogħol fis-servizzi pubbliċi. Il-Bilanċ bejn ix-xogħol u l-ħajja tal-familja Li jsir provvediment li l-Istati Membri għandhom jinkoraġġixxu lill-imsieħba soċjali biex jikkonkludu l-qbil dwar l-appoġġ għal-bilanċ bejn ix-xogħol u l-ħajja tal-familja, u jieħdu l-passi meħtieġa biex jiżguraw li s-sidien javżaw lill-ħaddiema bil-quddiem dwar kull tibdil fl-organizzazzjoni tal-ħinijiet tax-xogħol tagħhom, u jkunu obbligati li jikkonsidraw ir-rikjesti tal-ħaddiema għal xi bidliet fil-ħinijiet jew fis-sekwenzi ta’ xogħolhom. Il-kalkolu tal-limiti tal-ħin tax-xogħol kull ġimgħa Id-Direttiva tistipula li l-ħin medju tax-xogħol kull ġimgħa, li jinkludi s-sahra, ma għandux jaqbeż it-48 siegħa. Il-proposta mhijiex maħsuba biex tbiddel dan il-limitu, imma biex tagħti aktar flessibbiltà fil-kalkolu tal-ħin medju, u tippermetti li l-perjodu ta’ referenza jiġi estiż bil-leġiżlazzjoni għal żmien massimu ta’ tnax-il xahar għal raġunijiet obbjettivi jew tekniċi jew li jikkonċernaw l-organizzazzjoni tax-xogħol. Din l-estenzjoni tkun suġġetta għall-ħarsien tas-saħħa u s-sigurtà tal-ħaddiema, u għall-konsultazzjoni mal-imsieħba soċjali. Id-Deroga tal-opt-out Taħt l-Artikolu 22(1) tad-Direttiva, il-klawsola dwar l-opt-out fil-preżent tippermetti li l-Istati Membri jipprovdu l-opportunità għall-ħaddiema li jiftiehmu ma' min iħaddimhom biex jaħdmu iżjed mil-limitu ta' 48 siegħa, bil-provvediment ta' ċerti kundizzjonijiet għall-ħarsien tagħhom. Il-proposta emendata tkun tagħmel provvediment għall-abolizzjoni ta' din id-deroga sa data speċifika, u sadanittant tapplika iżjed kundizzjonijiet għall-ħarsien tal-ħaddiema. It-tqassim tal-ħin tal-mistrieħ Li jkun hemm provvediment li fil-każ ta' derogi mill-ħin ta’ kull jum jew ta’ kull ġimgħa li hu rikjest għas-serħan mid-Direttiva, il-ħin ekwivalenti ta’ kumpens għandu jkun mogħti fi ‘żmien raġonevoli’ li għandu jkun deċiż b'liġi nazzjonali jew bi qbil kollettiv jew bi qbil bejn l-imsieħba soċjali. Din il-bidla tkun tagħti opportunità, kemm lill-ħaddiema kif ukoll lil-min iħaddem, ta’ iżjed flessibbiltà fl-organizzazzjoni tax-xogħol. 3. L-OPINJONI TAL-KUMMISSJONI DWAR L-EMENDI PROPOSTI MILL-PARLAMENT 3.1. Sommarju tal-pożizzjoni tal-Kummissjoni Il-Parlament adotta 22 emenda għall-Pożizzjoni Komuni. Il-Kummissjoni tista’ taċċetta ħmistax minn dawn l-emendi, jew fis-sħiħ kif inhuma, jew partijiet minnhom. Il-Kummissjoni tista’ taċċetta sitta minn dawn kif inhuma (in-numri 7, 9,15, 18, 19, u 21), tista’ taċċetta partijiet ta’ disgħa minnhom (in-numri 1, 11, u 20), jew fil-prinċipju u/jew suġġett għall-kitba tagħhom mill-ġdid (in-numri 2, 3, 12, 13, 14, u 22). Il-Kummissjoni ma tilqax 7 emendi (in-numri 4, 5, 6, 8, 10, 16, u 17). Il-pożizzjoni tal-Parlament u l-Pożizzjoni Komuni tal-Kunsill b’mod ġenerali ma jaqblux dwar numru mdaqqas ta’ argumenti importanti. B’danakollu, il-Kummissjoni hija konvinta dwar il-ħtieġa urġenti li tkun adottata l-proposta li temenda qabel it-tmiem tal-mandat leġiżlattiv preżenti. Hija partikolarment konxja tal-ħtieġa urġenti li tinstab soluzzjoni għall-problemi li fadal dwar il-kwistjonijiet tal-ħin on call u tal-ħin għall-mistrieħ mogħti b’kumpens, li jaffettwaw direttament l-organizzazzjoni ta’ servizzi pubbliċi prinċipali mal-UE kollha. Huwa kruċjali wkoll li terġa' tkun stabbilita ċ-ċertezza legali dwar id-drittijiet tal-ħaddiema fejn għandu x'jaqsam mal-limiti għall-ħin tax-xogħol u l-ħin miminu tal-mistrieħ dovutlejhom, li huma parti importanti tal- acquis soċjali tal-Komunità. Bażi għal qbil sostenibbli jeħtieġ li tipprovdi soluzzjoni bbilanċjata, li ssaħħaħ il-ħarsien ġenerali għas-saħħa u s-sigurtà tal-ħaddiema u fl-istess ħin tippermetti aktar flessibbiltà kemm għall-ħaddiema kif ukoll għas-sidien fl-organizzazzjoni prattika tal-ħin tax-xogħol. F’dan il-kuntest, l-Opinjoni preżenti tiddeskrivi l-pożizzjoni tal-Kummissjoni għall-emendi li vvota favurihom il-Parlament, u tistipula proposti konkreti bil-għan li tgħin lill-Kunsill u lill-Parlament biex jaslu għal qbil fuq din il-bażi. 3.2. L-emendi tal-Parlament mat-tieni qari 3.2.1 Ħin on call(ta’ disponibbiltà) L-Emenda 9 (il-ħinijiet ta’ disponibbiltà meta ma jkunx hemm attività) (L-Artikolu 2a) aċċettataaċċettata. Il-Kummissjoni tista’ tappoġġja l-emenda, iżda hija lesta li tistudja kompromess ġenerali dwar il-kwistjonijiet diskussi fl-emenda 9, li bħalissa qegħdin jifirdu lill-koleġiżlaturi. Din l-emenda fiha erba’ partijiet. L-ewwel parti tiddikjara li kemm il-ħinijiet ta’ attività waqt il-ħin ta’ disponibbiltà, kif ukoll dawk meta ma jkunx hemm xogħol, għandhom jitqiesu bħala ħinijiet tax-xogħol. (Skont il-Pożizzjoni Komuni, il-perjodi attivi huma meqjusin bħala ħin tax-xogħol, imma l-perjodi meta ma jkunx hemm xogħol mhumiex, sakemm ma jkunux meqjusin hekk skont il-liġi nazzjonali jew skont xi qbil kollettiv. Din ukoll tirrefletti l-proposti oriġinali u dawk emendati tal-Kummissjoni.) It-tieni parti tistipula li meta jkun qed jiġi kkalkulat il-ħin tax-xogħol, il-ħinijiet ta’ disponibbiltà meta ma jkunx hemm attività jistgħu jitqiesu b'mod speċifiku, (apparti siegħa b'siegħa), skont il-liġi nazzjonali jew skont xi qbil kollettiv. (Il-Pożizzjoni Komuni fiħa dispożizzjoni simili, minkejja xi differenzi fid-dettall.) It-tielet parti tittratta dwar il-kwistjoni ta' jekk il-ħinijiet ta’ disponibbiltà li mhumiex attivi jistgħux jingħaddu mal-perjodi minimi tal-mistrieħ. (Il-Pożizzjoni Komuni tippermetti li dan jista’ jsir permezz ta’ liġi nazzjonali jew ta’ qbil kollettiv; imma skont l-emenda, il-ħin ta’ disponibbiltà meta ma jkunx hemm xogħol xi jsir ma setgħax jingħadd bħala parti mil-ħinijiet tal-mistrieħ fil-ġurnata jew fil-ġimgħa.) Ir-raba' parti tħassar dikjarazzjoni fil-Pożizzjoni Komuni li l-perjodi attivi tal-ħin ta' disponibbiltà għandhom dejjem jgħoddu bħala ħin tax-xogħol (dan il-punt għandu, minnflok, ikun kopert fid-dikjarazzjoni iżjed wiesgħa fl-ewwel parti tal-emenda tal-Parlament). Il-Kummissjoni taċċetta t-tielet parti tal-Emenda 9, li tgħid li l-ħin ta’ disponibbiltà meta ma jkunx hemm attività mhuwiex se jingħadd mal-ħinijiet tal-mistrieħ meħtieġa mid-Direttiva. Din fil-biċċa l-kbira tagħha tirristabbilixxi dispożizzjoni importanti fil-proposta oriġinali u fil-proposta emendata tal-Kummissjoni. Il-Kummissjoni tista’ wkoll taċċetta s-sustanza tal-ewwel, tat-tieni u tar-raba’ partijiet tal-emenda, sabiex il-ħinijiet ta’ disponibbiltà meta ma jkunx hemm xogħol ikunu meqjusin bħala ħinijiet tax-xogħol, imma jingħaddu b’mod speċifiku meta jiġi kkalkulat il-ħin tax-xogħol. Il-Kummissjoni taħseb li t-tieni parti tal-emenda, partikolarment, tista’ fil-prinċipju tagħti kontribut prezzjuż li jwassal għal soluzzjoni ġenerali fir-rigward tal-ħin ta’ disponibbiltà, li tkun aċċettabbli kemm għall-Parlament kif ukoll għall-Kunsill, jekk isir xi tibdil fit-test biex ikun jinkludi kemm l-esperjenza fis-settur ikkonċernat, kif ukoll l-osservanza tal-prinċipji ġenerali tal-ħarsien tas-saħħa u s-sigurtà tal-ħaddiema, bħala kriterji rilevanti. 3.2.2 Il-ħin għall-mistrieħ mogħti b’kumpens L-Emenda 3 (l-iskedar tal-ħin għall-mistrieħ mogħti b’kumpens) (Il-Premessa 8) aċċettataaċċettata fil-prinċipju tagħha u/jew suġġett għall-kitba mill-ġdid. L-emenda tifformula mill-ġdid premessa dwar l-iskedar tal-ħin tal-mistrieħ mogħti b'kumpens b'konsistenza mal-emendi proposti għall-Artikolu 17 korrispondenti. Tinkludi wkoll referenza għall-arranġamenti għan-negozjar kollettiv. Il-Kummissjoni tista’ taċċetta r-referenza għan-negozjar kollettiv, għaliex din tkompli taqbel mal-Artikolu 18 tad-Direttiva. Il-Kummissjoni tista’ taċċetta fil-prinċipju l-bidla proposta fir-rigward tal-iskedar tal-ħin mogħti b’kumpens, imma temmen li teħtieġ reformulazzjoni biex tagħti iżjed flessibbiltà. Ara l-kummenti ddettaljati dwar l-Emenda 13. Il-Kummissjoni hija disposta li tfittex kompromess bejn il-perspettiva tal-emenda u dik tal-Pożizzjoni Komuni. L-Emenda 13 (l-iskedar tal-ħin għall-mistrieħ mogħti b’kumpens) (L-Artikolu 17, paragrafu 2): aċċettataaċċettata fil-prinċipju tagħha u/jew suġġett għall-kitba mill-ġdid. L-emenda tittratta dwar l-iskedar tal-ħin għall-mistrieħ mogħti b’kumpens (li hu diġà rikjest skont id-Direttiva, f'każi fejn il-ħaddiema jitilfu l-ħin minimu tal-mistrieħ fil-ġurnata jew fil-ġimgħa, jew parti minnhu). Skont l-emenda, jkun jittieħed il-mistrieħ b’kumpens ‘wara’ l-ħin li wieħed ikun għamel ix-xogħol, u mhux ‘fi żmien raġonevoli’ wara, kif hemm fil-Pożizzjoni Komuni jew fil-proposta emendata tal-Kummissjoni. (Il-proposta oriġinali tal-Kummissjoni kienet li l-ħin mogħti b’kumpens kellu jittieħed fi żmien raġonevoli li ma setax jaqbeż it-72 siegħa, imma din ma sabitx biżżejjed appoġġ.) Il-Kummissjoni tista’ taċċetta fil-prinċipju t-tibdil propost fir-rigward tal-iskedar tal-ħin mogħti b’kumpens, imma temmen li jeħtieġ reformulazzjoni biex jagħti iżjed flessibbiltà. Din ir-reformulazzjoni trid tkun tiżgura l-ħarsien tassew tal-ħtiġijiet tal-ħaddiema li jistrieħu u jiġu f’tagħhom u fl-istess ħin tippermetti l-flessibbiltà meħtieġa dwar l-organizzazzjoni tal-ħinijiet tax-xogħol u tal-mistrieħ fiċ-ċirkostanzi partikolari ta’ ċerti setturi u attivitajiet. Il-Kummissjoni hija lesta li tfittex kompromess dwar din il-kwistjoni li qiegħda tifred lill-ko-leġislaturi. Soluzzjoni possibbli tista’ tkun li ħin ekwivalenti għall-mistrieħ għandu jkun mogħti, bħala regola ġenerali, wara l-ħin tax-xogħol ikkonċernat. Din l-għażla ta’ kliem hija l-aħjar biex tiżgura l-ħarsien tal-ħtieġa tal-ħaddiema għal ħin biex jistrieħu u jiġu f'tagħhom kemm mentalment kif ukoll fiżikament. Iżda f’xi setturi jew attivitajiet speċifiċi, u għal raġunijiet validi, il-liġijiet nazzjonali jew il-qbil kollettiv jistgħu jipprovdu li l-ħin għall-mistrieħ b’kumpens ekwivalenti jrid jittieħed fi ‘żmien raġonevoli’ li jrid ikun definit biċ-ċar, billi jieħdu ħsieb l-obbjettiv tal-ħarsien tas-saħħa u s-sigurtà tal-ħaddiema, u jagħtu każ tal-esperjenza relevanti fis-setturi jew l-attivitajiet ikkonċernati. L-Emenda 14 (l-iskedar tal-ħin għall-mistrieħ mogħti b’kumpens) (L-Artikolu 18): aċċettataaċċettata fil-prinċipju tagħha u/jew suġġett għall-kitba mill-ġdid. L-emenda tittratta dwar l-istess punt tal-emenda 13, imma fil-kuntest tal-qbil kollettiv. Il-Kummissjoni fil-prinċipju tista’ taċċetta t-tibdil propost fir-rigward tal-iskedar tal-ħin mogħti b’kumpens, imma temmen li jeħtieġ reformulazzjoni biex jagħti iżjed flessibbiltà. Il-kummenti ddettaljati dwar l-emenda 13 (ħlief ir-referenzi għal-liġijiet nazzjonali) japplikaw f’dan il-kuntest ukoll. 3.2.3 Il-perjodu ta’ referenza L-Emenda 7 (li tħassar l-obbligu tal-opt-out u l-estensjoni tal-perjodu ta’ referenza) (Il-Premessa 14): aċċettataaċċettata. L-emenda tkun tħassar il-premessa konnessa mal-Artikolu 22a tal-Pożizzjoni Komuni, li kienet imfassla biex tipprovdi inċentiva għall-Istati Membri biex ma jużawx il-klawsola tal-opt-out, jew biex ma jibqgħux jużawha. (Ara l-ispjegazzjoni fid-dettall taħt l-Emenda 21) Il-Kummissjoni tista’ taċċetta din l-emenda. Il-Kummissjoni ma kenitx ipproponiet dan l-obbligu fil-proposta oriġinali u f' dik emendata. Barra minn hekk, jekk titħassar, il-kumpaniji jkollhom inċentiva biex ma jdurux għall-għażla tal-opt-out, imma jużaw il-perjodu itwal ta’ referenza. L-emenda 15 ( perjodi ta’ referenza ) (L-Artikolu 19 paragrafu 1 punt b): aċċettataaċċettata. Id-dispożizzjoni relevanti tippermetti lill-Istati Membri li jestendu bil-leġiżlazzjoni l-perjodu ta’ referenza (għall-kalkolu tal-limiti tal-ħin medju tax-xogħol fil-ġimgħa) għall-massimu ta’ 12-il xahar. (Id-Direttiva kif inhi issa diġà tippermetti li ssir estensjoni simili bi qbil kollettiv.) L-effett ta’ din l-emenda huwa li jillimita din l-għażla għall-ħaddiema li mhumiex koperti taħt qbil kollettiv jew taħt qbil bejn l-imsieħba soċjali; u li jipprovdi li f’dawn il-każi l-Istat Membru jrid jiżgura li min iħaddem jinforma u jikkonsulta mal-ħaddiema qabel ma jintroduċi din it-tip ta’ skema tax-xogħol, u jrid jieħu l-passi meħtieġa biex jieħu ħsieb ir-riskji għas-saħħa jew għas-sigurtà li jistgħu jirriżultaw. Il-Kummissjoni tista’ taċċetta din l-emenda li fil-biċċa l-kbira tagħha tirristabbilixxi t-test li qiegħed fil-proposta emendata tal-Kummissjoni. L-Emenda 21 (li tħassar l-obbligu tal-opt-out u l-estensjoni tal-perjodu ta’ referenza) (L-Artikolu 22a): aċċettataaċċettata. L-emenda tkun tħassar l-Artikolu 22a tal-Pożizzjoni Komuni, li kien imfassal biex jipprovdi inċentiva għall-Istati Membri biex ma jużawx l-opt-out jew biex ma jibqgħux jużawh. L-Artikolu 22a jipprovdi li kull Stat Membru li jippermetti l-użu tal-opt-out ma jistax juża wkoll id-dispożizzjoni l-ġdida (l-Artikolu 19(b)) li jippermetti li l-perjodu ta’ referenza jiġi eżtiz għall-massmu ta’ 12-il xahar bil-leġislazzjoni (ara l-kummenti dwar l-emenda 15). F’każ bħal dan, l-Istat Membru jkun jista’ xorta waħda jippermetti li l-perjodu ta’ referenza jiġi eżtiz għal 12-il xahar bi qbil kollettiv, iżda l-perjodi ta’ referenza li jiġu deċizi b’mod ieħor, bħal-leġiżlazzjoni nazzjonali, ma jistgħux jaqbżu s-sitt xhur. Il-Kummissjoni tista’ taċċetta din l-emenda. Il-Kummissjoni ma kenitx ipproponiet dan l-obbligu fil-proposta oriġinali u f' dik emendata. Barra minn hekk, jekk titħassar, il-kumpaniji jkollhom inċentiva biex ma jdurux għall-għażla tal-opt-out, imma jużaw il-perjodu itwal ta’ referenza. 3.2.4 Il-Bilanċ bejn ix-xogħol u l-ħajja tal-familja L-Emenda 11 (il-bilanċ bejn ix-xogħol u l-ħajja tal-familja) (L-Artikolu 2b): aċċettataaċċettata f’parti minnha. Din l-emenda fiha tliet partijiet. L-ewwel parti ssaħħaħ l-obbligu fuq is-sidien li jikkonsultaw mal-ħaddiema u jinfurmawhom minn qabel dwar kull tibdil fl-iskeda tax-xogħol. It-tieni parti tkun toħloq id-dritt għall-ħaddiema li jitolbu l-bidliet fl-iskeda ta’ xogħolhom biex ikunu jistgħu, b’inqas xkiel, jibbilanċjaw ix-xogħol mal-ħajja tal-familja, u tobbliga lis-sidien li jikkunsidraw dawn ir-rikjesti b’mod ġust. It-tielet parti tiddikjara li s-sidien jistgħu jirrifjutaw dawn ir-rikjesti biss f’ċirkostanzi limitati. Dan l-Artikolu joriġina mill-opinjoni tal-Parlament mal-ewwel qari, u l-ewwel u t-tieni partijiet jerġgħu jdaħħlu t-test mill-proposta emendata tal-Kummissjoni. Il-Pożizzjoni Komuni żammet l-obbligu għas-sidien li javżaw lill-ħaddiema bil-quddiem, imma naqqset l-ambitu ta’ dan l-obbligu u ħassret id-dritt tal-ħaddiem li jitlob xi tibdil kif ukoll l-obbligu tas-sid li jikkunsidra dan it-tibdil. Il-Kummissjoni tista’ taċċetta din l-emenda f’parti minnha. Fl-ewwel parti, il-Kummissjoni tista’ taċċetta li s-sidien għandhom jinfurmaw lill-ħaddiema ‘bil-quddiem sew’ u mhux ‘fil-ħin’, imma hi tikkunsidra li l-bidla proposta mill-Pożizzjoni Komuni (li għandhom jinfurmaw biss dwar bidliet ‘sostanzjali’) hija waħda raġenoveli, u m’għandhiex tkun imħassra. Il-Kummissjoni ma taċċettax it-tieni u t-tielet partijiet tal-emenda, għaliex taħseb li f’dan il-punt dawn l-elementi jkollhom tendenza li jżidu d-diffikultà biex jintlaħaq qbil ġenerali dwar il-proposta, u li jkunu jistgħu jiġu indirizzati aħjar f’kuntest ieħor. Il-kriterju propost, speċjalment, li sid ikun jista' jirrifjuta talba, jidher li mhuwiex faċli li jkun applikat fil-prattika, u jkun aħjar jekk din il-kwistjoni tkun diskussa aktar fil-fond milli hu possibbli f’dan il-kuntest. 3.2.5 L-opt-out L-Emenda 4 (l-opt-out) (Il-Premessa 11): mhix aċċettata. L-emenda tagħmel żewġ bidliet għall-premessa dwar il-futur tal-opt-out: iżżid il-kelma ‘finali’ fir-rigward tad-deċiżjoni tal-ħaddiem individwu li jagħżel li ma jipparteċipax, u tiddikjara li għandu jintemm il-provvediment għall-għażla li hemm fid-Direttiva. Il-Kummissjoni ma tistax taċċetta din l-emenda. Fir-rigward tal-kelma ‘finali’: din il-kelma suppost kellha tindika li d-deċiżjoni aħħarija dwar għandux jaħdem iżjed mil-limitu ta’ 48 siegħa kellha tkun tal-ħaddiem. Iżda, fid-dawl tad-diskussjonijiet estensivi li saru dwar din il-kwistjoni, il-Kummissjoni taħseb li din tista’ tagħti lok għal interpretazzjoni żbaljata, għaliex meta ħaddiem jaċċetta l-opt-out il-ftehim mhuwiex finali fis-sens li huwa permanenti, u jista' jiġi rtirat. Għalhekk, il-Kummissjoni tippreferi tħassar lil din il-kelma f’dan l-istadju. Fir-rigward tal-futur tal-opt-out, ara l-kummenti ddettaljati dwar l-Emenda 16. L-Emenda 5 (it-tħassir tal-qafas għal kwalunkwe użu tal-opt-out) (Il-Premessa 12): mhix aċċettata. L-emenda tħassar premessa li tistipula l-opt-out f’kuntest ta’ deroga mil-limitu ta’ 48 siegħa xogħol, li għandha tintuża biss f'kundizzjonijiet ta' ħarsien xieraq u osservazzjoni bir-reqqa li jiżguraw il-ħarsien effettiv tas-saħħa u s-sigurtà tal-ħaddiema, u bil-kundizzjoni li l-ħaddiema kkonċernati jkunu aċċettaw dan b’mod espliċitu, liberament u konxjament. Il-premessa tiddikjara wkoll li l-użu tal-opt-out għandu jkun suġġett għall-ħarsien tal-kundizzjonijiet, u għall-osservazzjoni bir-reqqa. Din l-emenda hija konnessa fil-qrib mar-riżultat tal-Emenda 16 dwar il-futur tal-opt-out. Il-Kummissjoni tista’ taċċetta din l-emenda, imma biss fil-kuntest tas-soluzzjoni ppreveduta mill-Parlament (l-abolizzjoni tal-għażla, skont l-Emenda 16). Iżda jekk tinżamm l-għażla (ara l-kummenti dwar l-Emenda 16), il-Kummissjoni temmen li għandha tibqa’ din il-premessa wkoll. Għalhekk tirrifjuta din l-emenda. Huwa ta’ ħtieġa kbira, għall-ħarsien tas-saħħa u s-sigurtà tal-ħaddiema, li kull użu tal-għażla għandu jkun suġġett għall-kundizzjonijiet espliċiti msemmijin hawn fuq, u li dawn il-kundizzjonijiet għandhom ikunu inforzati permess ta’ salvagwardji u monitoraġġ effettivi. It-test preżenti jissodisfa din il-ħtieġa u jtejjeb il-ħarsien tal-ħaddiema. L-Emenda 6 (li tħassar klawsola li tgħid li għandhom jiġu kkunsidrati modi oħra ta' flessibbiltà qabel ma tintuża l-opt-out) (Premessa 13): mhix aċċettata. L-emenda tkun tħassar klawsola tal-kundizzjoni li qabel ma jintagħżel l-opt-out għandhom jiġu studjati modi oħra ta' flessibbiltà biex ikun aċċertat li ma jaħdmux sewwa. Din l-emenda hija konnessa fil-qrib mar-riżultat tal-Emenda 16 dwar il-futur tal-opt-out. Il-Kummissjoni tista’ taċċetta din l-emenda, imma biss fil-kuntest tas-soluzzjoni ppreveduta mill-Parlament (l-abolizzjoni tal-għażla, skont l-Emenda 16). Iżda jekk l-opt-out se jinżamm (ara l-Emenda 16), il-Kummissjoni temmen li din il-kundizzjoni tkun tiswa ta’ ġid biex tħajjar lill-Istati Membri u lill-imsieħba soċjali biex l-ewwel jikkunsidraw alternattivi inqas problematiċi. Għalhekk tirrifjuta din l-emenda. L-Emenda 16 (l-opt-out) (L-Artikolu 22, paragrafu 1): mhix aċċettata. L-emenda jkollha l-effett li, tliet snin wara li tidħol fis-seħħ il-proposta ta’ emenda, telimina l-opportunità li għandhom l-Istati Membri li jippermettu l-użu tal-opt-out. Il-proposta emendata tal-Kummissjoni kellha l-mira li telimina l-opt-out wara 3 snin (iżda bil-kundizzjoni li dawk l-Istati Membri li jkunu diġà qegħdin jużawha jkunu jistgħu japplikaw għal estenzjoni oħra taż-żmien, suġġett għal reviżjoni oħra.) Il-Kummissjoni ma tistax taċċetta din l-emenda. Il-ħsieb tal-Kummissjoni, kif indikat fil-Komunikazzjoni tagħha dwar il-Pożizzjoni Komuni[4], jibqa’ li l-opt-out huwa deroga mill-prinċipju fundamentali tal-ġimgħa tax-xogħol ta’ 48 siegħa, u li din tista’ tkun ta’ riskju għas-saħħa u s-sigurtà tal-ħaddiema, kemm fuq medda ta’ żmien qasir kif ukoll għal tul ta' żmien. Minkejja li fil-prinċipju, il-Kummissjoni hija favur li biż-żmien l-opt-out ma jibqax jintuża, ma taħsibx li l-kundizzjonijiet tal-lum jagħtu lok għal dan meta jiġu meqjusa l-bidliet kbar li qegħdin isiru fil-mod li bih l-Istati Membri qegħdin jużaw l-għażla, u l-atteġġamenti mwerrija mill-Istati Membri waqt l-ewwel qari tal-Kunsill, u minn dakinhar ’l hawn. Il-Kummissjoni taħseb li, bil-mira li jinstab kompromess, il-provvedimenti kollha li għandhom x’jaqsmu mal-opt-out jridu jiġu evalwati flimkien mal-klawsola dwar ir-reviżjoni (ara l-kummenti dwar l-Emenda 22). L-Emenda 17 (il-perjodu tal-validità tal-opt-out individwali ) (L-Artikolu 22, paragrafu 2, punt (a)): mhix aċċettataaċċettata. L-emenda tipprovdi li meta ħaddiem jaċċetta l-opt-out (li ma jiħux sehem fl-iskema fejn il-limitu tax-xogħol ma jeċċedix medja ta' 48 siegħa), dan il-ftehim ikun validu biss għal sitt xhur (u mhux għal sena, kif hemm fil-Pożizzjoni Komuni.) Il-Kummissjoni kienet ipproponiet żmien ta’ sena fil-proposta oriġinali u f' dik emendata. Il-Kummissjoni ma tistax taċċetta din l-emenda primarjament minħabba l-fatt li tkun ittaqqal il-piż tal-burokrazija li jaħdem kontra r-regolazzjoni mtejba. Huwa importanti li ninnutaw li l-ħaddiem dejjem hu intitolat li jerġa’ lura mill-għażla tiegħu li ma jipparteċipax (bl-itwal żmien għall-obbligu tal-avviż ta’ xagħrejn), skont l-Artikolu 22.2(e) tal-Pożizzjoni Komuni. L-Emenda 18 (ma jkunx hemm opt-outwaqt żmien il-probazzjoni) (Artikolu 22, paragrafu 2, punt (c), sub-punt (i)): aċċettataaċċettata. L-effett tal-emenda huwa li l-ebda ħaddiem ma jista’ legalment jaċċetta l-opt-out waqt żmien il-probazzjoni. Il-Kummissjoni taċċetta din l-emenda li tirristabbilixxi t-test li qiegħed fil-proposta oriġinali tagħha u f’dik emendata. Jeħtieġ li dawk il-ħaddiema li qegħdin fi stadju vulnerabbli tal-impjieg tagħhom ikunu mħarsin mir-riskju li tista' ssirilhom pressjoni li jaċċettaw li jaħdmu sigħat itwal. L-Emenda 19 (tħassar il-limiti għall-ħin tax-xogħol tal-ħaddiema li jagħżlu l-opt-out) (L-Artikolu 22, paragrafu 2, punt d): aċċettataaċċettata. L-emenda tkun tħassar il-limiti massimi (medja ta’ 60 siegħa fil-ġimgħa, jew 65 siegħa f'ċerti każi) li hemm proposti fil-Pożizzjoni Komuni bħala ħin tax-xogħol tal-ħaddiema li jaċċettaw li ma jieħdux sehem. Fil-preżent, id-Direttiva ma tiddefinixxix limitu massimu għall-ħin tax-xogħol tal-ħaddiema li jaċċettaw li ma jipparteċipawx. Kemm il-proposta oriġinali u dik emendata tal-Kummissjoni kienu pproponew li jintroduċu limitu ġdid għas-sigħat ta’ xogħol ta’ dawk il-ħaddiema li jagħżlu li ma jipparteċipawx. Dan l-artikolu fil-Pożizzjoni Komuni huwa l-iżjed wieħed li ġie kkritikat mill-adozzjoni ’l hawn, u wassal għal ħafna ideat żbaljati dwar l-obbjettivi tiegħu. Billi kemm il-Parlament kif ukoll il-maġġoranza tal-Istati Membri huma kontra li jiddaħħal numru preċiż, u bill ma hemm l-ebda limitu massimu fid-Direttiva preżenti, il-Kummissjoni tista’ ssostni li jiġi mħassar biex dan jgħin lill-ko-leġiżlaturi jaslu għal ftehim bejniethom. Għandu jkun imfakkar ukoll li l-Istati Membri jistgħu liberament jistabbilixxu l-limiti massimi tas-sigħat ta' xogħol għal dawk il-ħaddiema li jaċċettaw li ma jipparteċipawx. L-Emenda 20 (l-esklużjoni ta’ xi ħaddiema temporanji) (L-Artikolu 22, paragrafu 3): aċċettataaċċettata f’parti minnha. L-emenda tħassar dispożizzjoni, imdaħħla mill-Pożizzjoni Komuni, li teskludi xi ħaddiema temporanji minn żewġ provvedimenti li għandhom l-għan li jħarsu lil dawk il-ħaddiema li jaċċettaw l-opt-out. L-effett tal-emenda huwa, primarjament, li dawk il-ħaddiema li jkunu impjegati għal inqas minn għaxar ġimgħat fis-sena mal-istess sid ma jkunux jistgħu legalment jiffirmaw l-għażla li ma jipparteċipawx waqt l-ewwel erba’ ġimgħat tal-impjieg tagħhom. It-tieni, kieku xi ħaddiem temporanju kellu jaċċetta li ma jipparteċipax, kull limitu massimu għall-ħaddiema mhux parteċipanti jkun japplika għalih ukoll skont l-Artikolu 22.2(d). Il-Kummissjoni tista’ taċċetta din l-emenda f’parti minnha. Jekk l-opt-out se jibqa’, għandhom ikunu jistgħu jużawah dawk il-ħaddiema li jkunu ġew impjegati għal żmien qasir: fir-rigward tas-saħħa u s-sigurtà, is-sigħat żejda huma ta’ inqas riskju meta jkunu limitati għal medda ta’ żmien qasir milli meta jdumu għaddejjin tul iż-żmien. Għalhekk, il-Kummissjoni tikkunsidra li l-Artikolu 22(3), kif propost mill-Pożizzjoni Komuni, ma għandux jinbidel fejn jirreferi għall-paragrafu 2(c)(ii) (bir-riżultat li ħaddiem li jkun impjegat għal inqas minn għaxar ġimgħat fis-sena mal-istess sid jista' legalment jiffirma opt-out waqt l-ewwel erba' ġimgħat tal-impjieg tiegħu). Minkejja dan, il-Kummissjoni taċċetta li tħassar ir-referenza għall-paragrafu 2(d) kif aċċettat ukoll l-Emenda 19, fejn il-Parlament ippropona li jħassar il-limitu massimu għall-ħaddiema li ma jipparteċipawx: (ara l-kummenti ddettaljati dwar l-Emenda 19.) L-Emenda 22 (li tħassar il-klawsola dwar ir-reviżjoni) (l-Artikolu 24a): aċċettataaċċettata fil-prinċipju tagħha u/jew suġġetta għall-kitba mill-ġdid. L-emenda tħassar id-dispożizzjoni li titlob lill-Istati Membri li jużaw l-opt-out (jew li jippermettu b’xi mod ieħor is-sigħat tax-xogħol twal) biex jipprovdu r-rapporti ddettaljati lill-Kummissjoni dwar kif qed tkun applikata fil-prattika d-deroga, u dawn għandhom jinkludu l-opinjonijiet tal-imsieħba soċjali. Wara dan, il-Kummissjoni tagħmel rapport lill-Parlament u lill-Kunsill u dawn jevalwaw is-sitwazzjoni; il-Kummissjoni tista’ ukoll tagħmel iżjed proposti. Din l-emenda hija konnessa fil-qrib mar-riżultat tal-Emenda 16 dwar il-futur tal-għażla ta' nuqqas ta' parteċipazzjoni. Il-Kummissjoni tista’, fil-prinċipju, taċċetta din l-emenda. Iżda jekk jinżamm l-opt-out (ara l-kummenti dwar l-Emenda 16), il-Kummissjoni temmen li ma tistax ma ssirx klawsola biex tiżgura ftehim bejn il-ko-leġiżlaturi bbażata fuq ir-reformulazzjoni tal-kliem tad-direttiva li hemm fis-seħħ. 3.2.6 Kwistjonijiet oħra Derogazzjoni għall-ħaddiema awtonomi L-Emenda 12 (l-eżenzjoni tal-‘ħaddiema awtonomi’) (L-Artikolu 17, paragrafu 1, punt (a)): aċċettataaċċettata fil-prinċipju tagħha u/jew suġġett għall-kitba mill-ġdid. L-emenda tkun tifformula l-kliem mil-ġdid ta’ dispożizzjoni fid-Direttiva attwali, li tippermetti li jkun hemm id-derogi mil-limiti tal-ħin tax-xogħol u mil-ħinijiet tal-mistrieħ minimi fir-rigward tal-‘eżekuttivi amministraturi u persuni oħra li għandhom drittijiet tad-deċiżjoni awtonoma’. Skont l-emenda, id-deroga tkun tapplika biss għall-ħaddiema li għandhom pożizzjoni għolja amministrattiva. Il-Kummissjoni tista’ taċċetta din l-emenda, suġġett għal xi reformulazzjoni. Il-Kummissjoni taħseb li l-kitba proposta hija ftit restrittiva żżejjed, iżda taċċetta l-ħtieġa għall-ifformular mill-ġdid ta’ din id-dispożizzjoni biex ikun jidher biċ-ċar li tirreferi biss għall-dawk l-impjegati li għandhom l-awtonomija li jikkontrollaw huma stess is-sigħat tax-xogħol tagħhom. Applikazzjoni għal kull ħaddiem L-Emenda 8 (applikazzjoni għal kull ħaddiem) (Il-Premessa 16(a)): mhix aċċettataa. L-emenda tkun iddaħħal premessa li tipprovdi li meta ħaddiem/a ikollhom iżjed minn kuntratt tal-impjieg wieħed, il-ħin tax-xogħol tagħhom li hemm imniżżel fil-kuntratti kollha jrid jingħadd meta jkun qed jiġi kkalkulat il-ħin tax-xogħol. Il-Kummissjoni tikkunsidra (kif diġà ntqal fir-Rapport 2000 tagħha dwar l-applikazzjoni tad-Direttiva[5] dwar il-Ħinijiet tax-Xogħol) li minħabba l-obbjettivi dwar is-saħħa u s-sigurtà tad-Direttiva, il-limiti tagħha fuq il-ħinijiet tax-xogħol iridu, kemm jista’ jkun, jiġu applikati għal kull ħaddiem/a (u mhux għal kull kuntratt) fil-każ ta’ kull ħaddiem/a li jkollhom tnejn jew iżjed relazzjonijiet tal-impjieg fl-istess ħin. Minkejja dan, teżisti varjazzjoni kbira fil-modi ta' kif dan huwa applikat mill-Istati Membri. Il-Kummissjoni taħseb li jekk din il-kwistjoni tiġi mdaħħla fir-reviżjoni kurrenti, ikun kważi impossibbli li jintlaħaq ftehim fil-Kunsill. Għalhekk il-Kummissjoni tirrifjuta din l-emenda. L-Emenda 10 (applikazzjoni għal kull ħaddiem) (L-Artikolu 2a (a) il-ġdid): mhix aċċettata. L-emenda tkun iddaħħal provvediment li jiddikjara li meta ħaddiem/a ikollhom iżjed minn kuntratt tal-impjieg wieħed, il-ħin tax-xogħol tagħhom li hemm imniżżel fil-kuntratti kollha jrid jingħadd meta jkun qed jiġi kkalkulat il-ħin tax-xogħol. Il-Kummissjoni tikkunsidra (kif diġà ntqal fir-Rapport 2000 tagħha dwar l-applikazzjoni tad-Direttiva[6] dwar il-Ħinijiet tax-Xogħol) li minħabba l-obbjettivi dwar is-saħħa u s-sigurtà tad-Direttiva, il-limiti tagħha fuq il-ħinijiet tax-xogħol iridu, kemm jista’ jkun, jiġu applikati għal kull ħaddiem/a (u mhux għal kull kuntratt) fil-każ ta’ kull ħaddiem/a li jkollhom tnejn jew iżjed relazzjonijiet tal-impjieg fl-istess ħin. Minkejja dan, teżisti varjazzjoni kbira fil-modi ta' kif dan huwa applikat mill-Istati Membri. Il-Kummissjoni taħseb li jekk din il-kwistjoni tiġi mdaħħla fir-reviżjoni kurrenti, ikun kważi impossibbli li jintlaħaq ftehim fil-Kunsill. Għalhekk il-Kummissjoni tirrifjuta din l-emenda. Il-Kwistjonijiet li ġew ikkunsidrati waqt l-emendar tad-Direttiva L-Emenda 1 (il-konsiderazzjonijiet għar-reviżjoni tal-organizzazzjoni tal-ħinijiet tax-xogħol) (Il-Premessa 7): aċċettata f’parti minnha. L-emenda terġa’ tifformula lista ta’ fatturi li huma rilevanti għar-reviżjoni preżenti. Il-Kummissjoni tista’ taċċetta din l-emenda, suġġett għal xi reformulazzjoni fir-rigward tar-referenza għat-tagħlim tul il-ħajja. (Din ir-referenza mhijiex konnessa ma’ ebda provvediment fit-test li huwa ta' importanza għat-tħaddim tiegħu, u għalhekk ma jidhirx li hija f'waqtha fil-kuntest ta' din il-proposta.) Referenza għad-deċiżjonijiet tal-Qorti L-Emenda 2 (Deċiżjonijiet tal-Qorti tal-Ġustizzja) (Il-Premessa 7a): aċċettata fil-prinċipju tagħha u/jew suġġett għall-kitba mill-ġdid. L-emenda tintroduċi premessa ġdida li tiddeskrivi l-kunċett tal-ħin tax-xogħol fid-dawl ta’ xi deċiżjonijiet riċenti tal-Qorti tal-Ġustizzja. Il-Kummissjoni tista’ taċċetta din l-emenda fil-prinċipju, iżda suġġett għal xi reformulazzjoni. L-għan tar-reformulazzjoni jkun: - li jiżgura li t-test jirrefletti fis-sħiħ id-deċiżjonijiet tal-Qorti (pereżempju, mhuwiex ċar jekk id-deċiżjonijiet tal-Qorti jkunu jitolbu li l-ħin tax-xogħol dejjem ikun jinvolvi l-preżenza tal-ħaddiema f’post iddeterminat mis-sid) u - li jiżgura li t-test ikun konsistenti mad-definizzjoni espliċita tal-ħin tax-xogħol fl-Artikolu 2 paragrafu 1 tad-Direttiva, billi r-reviżjoni preżenti ma tipproponi l-ebda tibdil għal dak il-paragrafu. [1] Id-Direttiva 2003/88/KE tal-Parlament Ewropew u tal-Kunsill, tal-4 ta’ Novembru 2003 dwar xi aspetti tal-organizzazzjoni tal-ħin tax-xogħol, ĠU L 299, tat-18.11.2003, p. 9. [2] Deċiżjoni tal-Qorti tat-3 ta’ Ottubru 2000 dwar il-każ C-303/98, SIMAP , [2000] ECR I-07963. [3] Deċiżjoni tal-Qorti tad-9 ta’ Ottubru 2003 dwar il-każ C-151/02, Jaeger , [2003] ECR I-8389. [4] COM (2008) 568, sezzjoni 3.2.3. [5] COM (2000) 787, punt 14.2 [6] COM (2000) 787, punt 14.2